**Nagykereki Község Önkormányzata Képviselő-testületének .../.... (...) önkormányzati rendelete**

**az önkormányzat 2023. évi zárszámadásáról**

Nagykereki Községi Önkormányzatnak Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva az Ügyrendi Bizottság véleményének kikérésével az Önkormányzat 2023. évi zárszámadásáról a következőket rendeli el:

**1. §**

(1) Az önkormányzat a 2023. évi költségvetés végrehajtásáról szóló zárszámadást 445.791.344 Ft költségvetési bevétellel, 354.532.429 Ft költségvetési kiadással, 166.956.246 Ft maradvánnyal hagyja jóvá.

(2) Az önkormányzat mérlegszerűen bemutatott kiadásait, bevételeit önkormányzati szinten az *1.* 1. melléklet*ben* foglaltaknak megfelelően fogadja el, mely részletező táblázatokat a rendelet 1. melléklete tartalmazza.

(3) A bevételek és kiadások előirányzat-csoportok, kiemelt előirányzatok és azon belül kötelező feladatok, önként vállalt feladatok, államigazgatási feladatok szerinti bontásban az *1.2., 1.3., 1.4.* *mellékletek* szerint fogadja el.

(4) A működési bevételek és kiadások, valamint a tőkejellegű bevételek és kiadások mérlegét a *2.1. és a 2.2. melléklet* szerint fogadja el.

**2. §**

(1) Az önkormányzat beruházási és felújítási kiadásait a 3. *és a* 4. melléklet szerint hagyja jóvá.

(2) Az EU-s támogatással megvalósuló programok és projektek, valamint az önkormányzaton kívül megvalósult projektekhez való hozzájárulás pénzügyi elszámolását az *5. melléklet* szerint fogadja el.

(3) Az önkormányzat bevételi és kiadási előirányzatainak teljesítését a *6.1.,6.1.1.,6.1.2.,6.1.3., mellékletekben* foglaltaknak megfelelően hagyja jóvá.

(4) Az önkormányzatnak nincs költségvetési szerve.

(5) A Képviselő-testület a költségvetési szervek maradványát és annak felhasználását a *7. mellékletnek* megfelelően hagyja jóvá, illetve engedélyezi.

(6) Az önkormányzat 2023. évi általános működési és ágazati feladatokra kapott támogatási összegeket a *8. melléklet* szerinti részletezettséggel fogadja el.

(7) Az önkormányzat 2022. évi tény, 2023. évi módosított előirányzat, 2023. évi teljesítési adatait az *1. sz. tájékoztató tábla* szerint hagyja jóvá.

(8) Az önkormányzat többéves kihatású döntésből származó kötelezettséggel nem rendelkezik 2023. december 31.-én, *2. sz. tájékoztató tábla.*

(9) Az önkormányzat 2023. évben nem nyújtott hitelt, *3. tájékoztató tábla.*

(10) Az önkormányzat nem rendelkezett adósság állománnyal 2023. december 31.-én, *4. tájékoztató tábla*.

(11) Nagykereki Községi Önkormányzat közvetett támogatást nem nyújtott 2023. évben, *5. tájékoztató tábla*.

(12) Az önkormányzat 2023. évben támogatást civil szervezetnek, egyesületnek, *6. tájékoztató tábla* szerint nyújtott.

(13) Az önkormányzat vagyonkimutatását a *7.1., 7.2. 7.3. tájékoztató táblák* tartalmazzák.

(14) Nagykereki Községi Önkormányzat tulajdonában nem áll gazdálkodó szervezet, *8. tájékoztató tábla*.

(15) Az önkormányzat pénzeszközeinek változását a *9. tájékoztató tábla* mutatja be.

**3. §**

(1) A Polgármester utasítja az önkormányzat jegyzőjét, hogy a költségvetési maradványt érintő fizetési kötelezettségek teljesítését biztosítsa, illetve kísérje figyelemmel.

(2) Az önkormányzat jegyzője és a költségvetési szervek vezetői a költségvetési maradványnak a 2024. évi előirányzatokon történő átvezetéséről gondoskodni kötelesek.

**4. §**

A Polgármester utasítja az önkormányzat jegyzőjét, hogy a költségvetési beszámoló elfogadásáról a költségvetési maradvány jóváhagyott összegéről, elvonásáról a költségvetési szervek vezetőit a rendelet kihirdetését követő 15 napon belül írásban értesítse.

**5. §**

Ez a rendelet a kihirdetését követő napon lép hatályba.

**6. §**

Ezzel egyidejűleg hatályát veszti Nagykereki Községi Önkormányzat 2023. évi költségvetéséről szóló 3/2023. (II. 23.) önkormányzati rendelete és azok módosításai.

**Zilai Károly sk. Dr. Köstner Dávid sk.**

polgármester jegyző

**Záradék:**

A rendelet hirdetőtáblán való kifüggesztéssel kihirdetve: 2024. ….. …….

**Dr. Köstner Dávid**

jegyző

*1. melléklet az .../... . (... . ... .) önkormányzati rendelethez*

(A melléklet szövegét a(z) Zárszámadás\_2023\_rendelet\_melléklet\_Nagykereki\_Önkorm.pdf elnevezésű fájl tartalmazza.)

Végső előterjesztői indokolás

JOGSZABÁLYTERVEZET INDOKOLÁSA

*(a jogalkotásról szóló 2010. évi CXXX. törvény 18. § szerint)*

**az önkormányzat 2023. évi zárszámadásáról szóló önkormányzati rendelethez (továbbiakban: rendelet)**

**I.**

**BEVEZETŐ**

Nagykereki Község Önkormányzatának Képviselő-testülete 2023. február 23-án fogadta el az önkormányzat 2023. évi költségvetéséről szóló rendeletét, ami a költségvetés végrehajtásának időszakában többször módosításra került. A képviselő-testület folyamatosan tájékozódott az időarányos teljesítésekről.

Nagykereki község lakosainak száma 2023. január 1-jén 1.436 fő volt, előző évhez viszonyítva növekvő tendenciát mutat.

Az önkormányzat 2023. évben felhalmozásra 32.874 eFt-ot fordított. A tárgyévben az Önkormányzat kondipark építési pályázat keretében 7.696 eFt támogatást kapott, a park építése megtörtént. Az előző évben Magyar Falu program keretében beszerzett Kommunális eszköz beruházás befejeződött a tárgyévben, a beruházás 2023. évre eső összege 3.401 eFt. Egyéb eszköz beszerzésre 685 eFt-ot fordított az Önkormányzat. 2023. évben az önkormányzati tulajdonban lévő ingatlanok felújítása 20.433 eFt-ba került. Az önkormányzat a TOP-Plusz-1.-2.-1.-21. programban közel 140.000 eFt összegű támogatást kapott, a felhasználás áthúzódik 2024. évre.

2023. évben hitel felvételére nem került sor, az önkormányzat a működés folyamatosságának biztosítása érdekében saját forrásait és a kapott támogatást használta fel.

2023. évben is elindítottuk a közmunka programunkat, melynek során a Munkaügyi Központon keresztül 161.019 eFt támogatásra voltunk jogosultak. A program keretében egész évben sikerült a település lakosainak munkát és a segélynél magasabb fizetést biztosítani. Mindezek mellett a foglalkoztatottak eredményes munkát is végeztek, hiszen a mezőgazdasági, szociális, hosszútávú, helyi sajátosság program keretében bevételt produkáltak.

A 2023. évi költségvetésünket az előző évekhez hasonlóan a kiadások csökkentése és a kényszerű takarékosság jellemezte.

**II.**

**Az államháztartásról szóló 2011. évi CXCV. törvény 91. § (2) bekezdés a)-d) pontjaiban**

**előírt indoklások**

Az önkormányzat költségvetési mérlege, pénzeszközök változása

Az önkormányzat pénzkészlete (bankszámlák, pénztárak) 2023. január 1-jén 81.080 eFt volt. Bevételként 452.225 eFt került elszámolásra. Az év folyamán 360.346 eFt kifizetését követően a 2023. december 31-i záró pénzkészlet 172.651 eFt.

Többéves kihatással járó döntések

Az önkormányzat hitelállománnyal nem rendelkezett 2023. december 31-én.

Az önkormányzatnak 2023. december 31. napjával nem volt kezességvállalása.

Közvetett támogatások

Az önkormányzat 2023. évben közvetett támogatást nem nyújtott.

Adósság állomány alakulása

2023. december 31-én az önkormányzat adósság állománnyal nem rendelkezett.

Vagyoni helyzet alakulása

Az önkormányzat eszközeinek értéke 2022. december 31-én 797.616 eFt, mely 9,58 %-kal (76.445 eFt-tal) emelkedett az előző évhez képest, az önkormányzat maradvány összegének növekedésének következtében, mely a kapott támogatás bankszámlán maradt összegéből adódik.

A nemzeti vagyonba tartozó befektetett eszközök állománya az előző évi 712.341 eFt-ról, 698.733 eFt-ra mérséklődött, ami a tárgyi eszközök értékcsökkenési leírásából adódik.

Egyéb hosszúlejáratú követelés nem volt a tárgyévben.

A költségvetési évben esedékes követelések állományi értéke 677 eFt, ami közhatalmi bevétel követelést tartalmaz.

Az egyéb sajátos eszközoldali elszámolások miatti követelések vonatkozásában növekedés tapasztalható, a TB elszámolások vonatkozásában.

**Biharkeresztes, 2024. május 02.**

**Dr. Köstner Dávid**

**jegyző**